Nyeste Skilderie af Kiøbenhavn, 1805-06-10
Roeskilde Domkirke. (Fortsat.) Det er ubegribeligt, hvorfor Christian den Tredie og Frederik den Anden have et saa prægtigt Gravmæle, og Christian den Fjerde, denne Dannemarks største Konge, som i et halvt Aarhundrede har regjeret sit Folk med Viisdom, og grundfæstet sit Lands Held, ligger i en simpel Kiste, overtrukken med sort Fløiel. Hvor afstikkende maa man ikke finde det, at endog i vore Dage mangen en Rigmand, hvis eneste Fortjeneste bestod i at han vidste at samle store Gulddynger, prunker paa Assistencekirkegaarden. med det prægtigste, ja mere end Kongelige Gravmæle, medens to Rigers største Styrer og Veileder, staaer i en mørk Hvælving i Roeskilde Domkirke. Dog, bort med disse lave Forestillinger om ussel udvortes Glands Christian den Fjerde har opreist sig et Mindemærke hos Efterverdenen, som Tidens Tand aldrig vil kunne opløse. Det vil straale med Stjernernes Glands, naar mangt et Marmor gravmæle er Stov. Stor og ædel Daad er varigere end Marmor. - J en anden Hvælving gjemmes Levningerne af Frederik, den Tredie, Dannemark første Enevoldskonge, ligeledes i en Kiste, overtrukken med sort Fløiel. De Figurer, der ere anbragte derpaa, betyde ikke ret meget. De bestaae af de sædvanlige Sindbilleder: Døden - Kroner - og Engle. Jeg vil ikke opholde Læseren alt for længe i disse mørke Boliger, hvor saa megen Glands ligger for evig begravet i Mulm og Mørke, og hvor man hvert andet Skridt støder paa Levninger af Mennesker, der paa Jorden beklædte saa høie Værdigheder og bleve saa ofte misundte af deres Samtidige. Men ganske uvilkaarlig standser man her i denne Hvælving ved en sort Kiste, oven paa hvilken der staaer en mindre, hvori der ligger et Barn. "Hvo kan det vel være, tænkde jeg hos mig selv?" - "Her seer De Sallig Dronning Lovise med hendes Barn, raabte Kirkebetjenten i det samme. - "Lovise og hendes Barn, som hun blev et Offer for Hun, hvis Grav er vædet med to Folkeslags Taarer?""Ja, svarede den sortklædte Mand, hvis hele Paaklædning forøgede det Sørgelige i dette Optrin, - "Dannemark elskede Lovise hun, som levede for sit Folk, og døde for sit Barn." En hellig Gysen foer igjennem alle mine Aarer, da jeg hørte, at det var den ømmeste Moders og den blideste Dronnings Levninger, som jeg her stod ved. O, Lovise, tænkde jeg, endnu leve Dit Minde iblandt os i syvende Christians Sønnedatter, Lad Din Aand hvile over hende, ligesom den hviler over hendes Moder, Lad hende af Dit Exempel lære, at Dydens Krands aldrig visner. - Nu lukkedes Dørrene atter i, og en simpel Kirkebetjent gjemte i sin Lomme Nøglerne til de Rum, som indslutte en heel Kongeslægt, og som nu Solen, ikke mere kunde oplyse med en eneste Straale. J saadant et Øieblik maa ethvert Menneske, om det end sad paa Jordens første Trone, og om end Millioner adløde dets mindste Vink, føle sig dybt ydmyget. Naar man kommer op af disse Hvælvinger, begynder man igjen at aande noget frit. Den Lettelse, som Hjertet føler, synes at virke paa Sjelen. Christian den Tredies Marmorgravmæle, som staaer i et eget Capel, er stolt og prægtigt, Det er af bare Marmor, og forfærdiget i Jtalien. Frederik den Anden har af sønlig Kjerlighed ladet det opreise for sin Fader. Underskrivten, som er forfattet af Christian selv, er ganske simpel, og vidner om denne Konges store Beskedenhed. Ved Siden af dette Mindesmærke staaer Frederik den Andens. Det er af Marmor og Alabaster, og har temmelig Liighed med Christian den Tredies. Man finder her Forestillinger af sex forskjellige Seiervindinger. Den første er Seieren over Ditmarskerne, der paa Heroldens Krigserklæring havde svaret, at de med den sidste Blodsdraabe vilde forfegte deres fire Aarhundrede gamle Frihed. En Armee paa 20,000 Mand blev sendt imod dem. Kongen selv og hans to Farbrødre vare med i Slaget. Hærens Anfører, Johan Ranzau, løb to Gange Storm, men forgjeves. Tredie Gang sprang han af Hesten, anførte selv Stormen, og indtog det stærkt befæstede Meldorp. Tre Tusinde Ditmarskere mistede her Livet, og fire Tusinde maatte paa deres Knæ hylde Seiervinderen. Mangen Dansk Helt faldt, førend han saae den Danske Banner seire. Fortsættes.) Riegels som Skribent.